text: Frontalt sammenstød ved Esbjerg koster motorcyklist livet
  04 oktober 2016 kl. 19.47
  En bil og en motorcykel kørte tirsdag aften frontalt sammen. Den 44-årige motorcyklist blev dræbt på stedet.
  En motorcyklist blev tirsdag aften ved 18,30-tiden dræbt i en meget voldsom trafikulykke på Frøkærvej nord for Esbjerg.
  - En bil og en motorcykel kørte frontalt sammen, og motorcyklisten blev dræbt ved ulykken, der var meget voldsom. Bilisten, en 63-årig kvinde,  var meget  chokeret og har endnu ikke kunnet afhøres. Den dræbte er en 43-årig mand fra Esbjergområdet, oplyser vagtchef Henrik Sønderskov, Syd- og Sønderjyllands Politi, onsdag morgen til TV SYD.
  En bilinspektør har undersøgt både ulykkesstedet og de implicerede køretøjer.
  